ᱱᱤᱨᱢᱚᱞᱟ ᱥᱤᱛᱷᱟᱨᱚᱢᱚᱱ

ᱱᱤᱨᱢᱚᱞᱟ ᱥᱤᱛᱷᱟᱨᱚᱢᱚᱱ (ᱡᱟᱱᱟᱢ ᱑᱘ ᱚᱜᱚᱥᱴ ᱑᱙᱕᱙) ᱫᱚ ᱥᱤᱧᱚᱛ ᱨᱮᱱᱟᱜ ᱵᱷᱟᱨᱚᱛᱤᱭᱚ ᱱᱚᱡᱚᱛᱟ ᱫᱚᱲ ᱨᱤᱱᱤᱡ ᱨᱟᱡᱟᱹᱨᱤ ᱢᱟᱞᱟᱭᱱᱤ ᱠᱟᱱᱟᱭ ᱾ᱱᱤᱛᱚᱜ ᱫᱚ ᱥᱤᱧᱚᱛ ᱛᱟᱞᱢᱟ ᱥᱚᱨᱠᱟᱨ ᱨᱤᱱᱤᱡ ᱠᱟᱹᱣᱰᱤ ᱟᱨ ᱠᱚᱨᱯᱳᱨᱮᱴ ᱵᱮᱯᱟᱨ ᱢᱚᱱᱛᱨᱤ ᱢᱮᱱᱟᱭᱟ ᱾ ᱟᱡ  ᱒᱐᱑᱔ ᱠᱷᱚᱱ ᱨᱟᱡᱭᱚᱥᱚᱵᱷᱟ ᱡᱟᱦᱟᱸ ᱫᱚ ᱥᱚᱸᱥᱚᱫ ᱨᱤᱱᱤᱡ ᱥᱚᱦᱮᱫᱤᱭᱟᱹ ᱢᱮᱱᱟᱭᱟ ᱾ ᱞᱟᱦᱟ ᱨᱮᱫᱚ ᱟᱡ ᱯᱨᱚᱛᱤᱨᱚᱠᱷᱭᱟ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟᱭ ᱾  ᱚᱱᱟᱞᱮᱠᱟᱛᱮ ᱟᱡ ᱫᱚ ᱫᱚᱥᱟᱨ ᱠᱩᱲᱤ ᱦᱚᱯᱚᱱ ᱠᱟᱹᱣᱰᱤ ᱢᱚᱱᱛᱨᱤ ᱟᱨ ᱨᱚᱠᱷᱭᱟ ᱢᱚᱱᱛᱨᱤ ᱦᱩᱭ ᱮᱱᱟᱭ᱾ ᱱᱚᱣᱟ ᱢᱟᱬᱟᱝ ᱨᱮ ᱤᱱᱫᱤᱨᱟ ᱜᱟᱸᱫᱷᱤ ᱯᱩᱭᱞᱩ ᱠᱩᱲᱤ ᱦᱚᱯᱚᱱ ᱠᱟᱹᱣᱰᱤ ᱟᱨ ᱨᱚᱠᱷᱭᱟ ᱢᱚᱱᱛᱨᱤ ᱛᱟᱦᱮᱸᱠᱟᱱᱟᱭ ᱾ᱚᱱᱟ ᱞᱟᱦᱟ ᱨᱮ ᱥᱤᱛᱷᱟᱨᱚᱢᱚᱱ  ᱵᱤᱡᱮᱯᱤ ᱞᱟᱹᱜᱤᱫ ᱡᱟᱹᱛᱤᱭᱟᱹᱨᱤ ᱜᱟᱞᱚᱪᱤᱭᱟᱹ ᱞᱮᱠᱟᱭ ᱛᱟᱦᱮᱸ ᱠᱟᱱᱟ.

 ᱱᱤᱡ ᱡᱤᱭᱚᱱ 
ᱱᱤᱨᱢᱚᱞᱟ ᱥᱤᱛᱷᱟᱨᱚᱢᱚᱱ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱢᱚᱫᱩᱨᱟᱭ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡ ᱟᱭᱚ ᱦᱟᱜ ᱧᱩᱛᱩᱢ ᱥᱟᱵᱤᱛᱨᱤ ᱟᱨ ᱟᱯᱟᱛᱼᱟ ᱧᱩᱛᱩᱢ ᱱᱟᱨᱟᱭᱚᱱᱚᱱ ᱥᱤᱛᱷᱟᱨᱚᱢᱚᱱ ᱾ ᱟᱡ ᱵᱟᱵᱟ ᱫᱚ ᱛᱤᱨᱩᱪᱷᱤᱨᱟᱯᱟᱞᱤ ᱨᱮᱱᱟᱜ ᱢᱩᱥᱩᱨᱤ ᱨᱤᱱᱤᱡ ᱠᱟᱱᱟᱭᱟ ᱨ ᱟᱡ ᱟᱭᱚ ᱫᱚ ᱛᱷᱤᱨᱩᱵᱷᱮᱱᱠᱟᱰᱩ ᱨᱤᱱᱤᱡ ᱠᱟᱱᱟᱭ ᱾ᱟᱡ ᱵᱟᱵᱟ ᱫᱚ ᱥᱤᱧᱚᱛ ᱨᱮᱞᱵᱟᱭ ᱨᱤᱱᱤᱡ ᱠᱟᱹᱢᱤᱭᱟᱹ ᱛᱟᱦᱮᱸ ᱠᱟᱱᱟᱭ ᱾ ᱚᱱᱟ ᱠᱷᱟᱹᱛᱤᱨ ᱟᱡᱟᱜ ᱜᱤᱫᱨᱟᱹ ᱚᱠᱛᱚ ᱨᱮ ᱥᱤᱛᱷᱟᱨᱚᱢᱚᱱ ᱜᱚᱴᱟ ᱫᱤᱥᱚᱢ ᱮ ᱫᱟᱬᱟ ᱟᱠᱟᱫᱼᱟ ᱾. ᱟᱡᱟᱜ ᱥᱠᱩᱞ ᱫᱚ ᱢᱟᱰᱨᱟᱥ ᱟᱨ ᱛᱤᱨᱩᱪᱷᱤᱨᱟ ᱯᱚᱞᱞᱤ ᱨᱮ ᱥᱟᱹᱛ ᱟᱠᱟᱫᱟᱭ ᱾ ᱟᱡ ᱠᱟᱹᱣᱰᱤᱟᱹᱨᱤ ᱨᱮ ᱰᱤᱜᱨᱤ ᱛᱤᱨᱩᱪᱤᱨᱟᱯᱚᱞᱞᱤ ᱨᱮ ᱢᱮᱱᱟᱜ ᱥᱤᱛᱟᱞᱚᱠᱥᱢᱤ ᱠᱚᱞᱮᱡ ᱠᱷᱚᱱ ᱑᱙᱘᱐ᱨᱮ ᱯᱟᱥ ᱠᱮᱫᱼᱟ ᱟᱨ ᱮᱢ ᱮ ᱟᱨ ᱮᱢ ᱯᱷᱤ; ᱑᱙᱘᱔ ᱥᱟᱞ ᱨᱮ ᱫᱤᱞᱞᱤ ᱨᱮᱱᱟᱜ ᱡᱚᱵᱟᱦᱚᱨᱞᱟᱞ ᱱᱮᱦᱮᱨᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱮ ᱥᱟᱹᱛ ᱞᱮᱫᱼᱟ ᱾. ᱚᱱᱟ ᱛᱟᱭᱚᱢ ᱤᱱᱰᱳᱼᱭᱩᱨᱳᱯ ᱵᱮᱯᱟᱨ ᱤᱫᱤᱭᱟᱛᱮ ᱰᱚᱠᱴᱚᱨᱮᱴ ᱞᱟᱹᱜᱤᱫ ᱵᱷᱩᱨᱛᱤ ᱞᱮᱱᱟᱭ ᱤᱠᱷᱟᱹᱱ ᱟᱡ ᱡᱟᱶᱟᱭ ᱞᱚᱱᱰᱚᱱ ᱥᱠᱩᱞ ᱚᱯᱷ ᱤᱠᱳᱱᱳᱬᱤᱠᱥ ᱨᱮ ᱥᱠᱳᱞᱟᱨᱥᱤᱯ ᱧᱟᱢ ᱠᱮᱫ ᱠᱷᱟᱹᱛᱤᱨ ᱟᱛᱨᱟ ᱨᱮ ᱯᱟᱲᱦᱟᱣ ᱮ ᱵᱟᱹᱜᱤ ᱠᱮᱫᱼᱟ ᱾.

ᱥᱤᱛᱷᱟᱨᱚᱢᱚᱱ ᱟᱡ ᱡᱟᱶᱟᱭ ᱯᱚᱨᱚᱠᱟᱞᱚ ᱯᱨᱚᱵᱷᱟᱠᱚᱨᱬ ᱥᱟᱞᱟᱜ ᱫᱚ ᱡᱚᱵᱟᱦᱚᱨ ᱞᱟᱞ ᱱᱮᱦᱮᱨᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱧᱟᱯᱟᱢ ᱞᱮᱱᱟᱭ ᱾ ᱟᱡ ᱡᱟᱶᱟᱭ ᱫᱚ ᱟᱱᱫᱷᱨᱟ ᱯᱨᱚᱫᱮᱥ ᱨᱮᱱᱟᱜ ᱱᱚᱨᱥᱟᱯᱩᱨᱚᱢ ᱨᱤᱱᱤᱡ ᱦᱚᱲ ᱠᱟᱱᱟᱭ  ᱾ ᱱᱤᱨᱢᱚᱞᱟ ᱵᱤ ᱡᱮᱯᱤ ᱥᱮᱫ ᱮ ᱢᱚᱦᱰᱟ ᱮᱱᱟ ᱤᱠᱷᱟᱹᱱ ᱟᱡ ᱡᱟᱶᱟᱭ ᱛᱮᱠᱚᱣᱟᱜ ᱜᱷᱟᱨᱚᱸᱡᱽ ᱫᱚ ᱠᱚᱸᱜᱨᱮᱥ ᱥᱚᱦᱮᱫ ᱜᱷᱟᱨᱚᱸᱡ ᱠᱟᱱ ᱛᱟᱦᱮᱱᱫ.  ᱑᱙᱘᱖ ᱥᱟᱞ ᱨᱮ ᱟᱹᱠᱤᱱ ᱠᱤᱱ ᱵᱟᱯᱞᱟ ᱭᱮᱱᱟ, ᱟᱹᱠᱤᱱ ᱨᱤᱱ ᱢᱤᱫᱴᱟᱝ ᱠᱩᱲᱤ ᱜᱤᱫᱨᱟᱹ ᱢᱮᱱᱟᱭᱟ ᱾ ᱟᱡ ᱡᱟᱶᱟᱭ  ᱟᱱᱫᱷᱨᱟ ᱯᱨᱚᱫᱮᱥ ᱨᱤᱱᱤᱡ ᱟᱭᱟᱨ ᱥᱤᱨᱟᱹ ᱢᱚᱱᱛᱨᱤ ᱪᱚᱱᱫᱨᱚ ᱵᱟᱵᱩ ᱱᱟᱭᱰᱩᱭᱤᱡ ᱠᱚᱢᱩᱱᱤᱠᱮᱥᱚᱱ ᱟᱰᱵᱷᱟᱭᱡᱚᱨ ᱮ ᱛᱟᱦᱮᱸ ᱠᱟᱱᱟ ᱾

 ᱨᱟᱡᱟᱹᱨᱤ ᱡᱤᱭᱚᱱ 
ᱥᱤᱛᱷᱟᱨᱚᱢᱚᱱ ᱒᱐᱐᱖ ᱨᱮ ᱵᱤᱡᱮᱯᱤ ᱨᱮ ᱥᱮᱞᱮᱫ ᱮᱱᱟᱭ ,᱒᱐᱑᱐ ᱨᱮ ᱵᱤᱡᱮᱯᱤ ᱨᱤᱱᱤᱡ ᱜᱟᱞᱚᱪᱤᱭᱟᱹ ᱞᱮᱠᱟᱛᱮ ᱵᱟᱦᱟᱞ ᱮᱱᱟᱭ ᱾᱒᱐᱑᱔ ᱥᱟᱞ ᱨᱮ ᱱᱚᱨᱮᱱᱫᱨᱚ ᱢᱳᱫᱤ ᱥᱚᱨᱠᱟᱨ ᱨᱮᱱᱟᱜ ᱠᱮᱵᱤᱱᱮᱴ ᱨᱮ ᱢᱚᱱᱛᱨᱤ ᱞᱮᱠᱟᱛᱮ ᱴᱷᱟᱶ ᱮ ᱧᱟᱢ ᱞᱮᱫᱼᱟ ᱾2᱐᱑᱔ ᱡᱩᱱ ᱨᱮ ᱟᱱᱫᱷᱨᱚ ᱯᱨᱚᱫᱮᱥ ᱠᱷᱚᱱ ᱨᱟᱡᱭᱚ ᱥᱚᱵᱷᱟ ᱛᱮ ᱵᱟᱪᱷᱚᱱ ᱮᱱᱟᱭ ᱾.

᱒᱐᱑᱖ ᱨᱮ ᱟᱡ ᱑᱑ ᱡᱩᱱ ᱨᱮ ᱦᱩᱭ ᱞᱮᱱ ᱨᱟᱡᱭᱚᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱛᱤᱸᱜᱩ ᱞᱮᱱ ᱵᱤᱡᱮᱯᱤ ᱨᱤᱱ ᱑᱒ ᱦᱚᱲ ᱠᱷᱚᱱ ᱢᱤᱫ ᱦᱚᱲ ᱮ ᱛᱟᱦᱮᱸ ᱠᱟᱱᱟᱭ ᱾ ᱟᱡ ᱠᱚᱨᱱᱟᱴᱚᱠᱚ ᱠᱷᱚᱱ ᱱᱟᱯᱟᱭ ᱛᱮᱜᱮ ᱫᱟᱲᱮ ᱮᱱᱟᱭ ᱾  ᱓ ᱥᱮᱯᱴᱮᱢᱵᱚᱨ ᱒᱐᱑᱗ ᱨᱮ ᱟᱡ ᱨᱚᱠᱷᱭᱟ ᱢᱚᱱᱛᱨᱤ ᱞᱮᱠᱟᱛᱮ ᱟᱡ ᱮ ᱵᱟᱦᱟᱞ ᱮᱱᱟᱭt.  ᱓᱑ ᱢᱮ ᱒᱐᱑᱙ ᱨᱮ ᱟᱡ ᱠᱟᱹᱣᱰᱤ ᱟᱨ ᱠᱳᱨᱯᱚᱨᱮᱴ ᱢᱚᱱᱛᱨᱤ ᱞᱮᱠᱟᱭ ᱵᱟᱦᱟᱞ ᱮᱱᱟ ᱾.  ᱟᱡ ᱫᱚ ᱯᱩᱭᱞᱩ ᱯᱩᱨᱟᱹ ᱚᱠᱛᱚ ᱠᱩᱲᱤ ᱠᱟᱹᱣᱰᱤ ᱢᱚᱱᱛᱨᱤ ᱠᱟᱱᱟᱭ ᱾. ᱟᱡ ᱟᱡᱟᱜ ᱯᱩᱭᱞᱩ ᱵᱚᱡᱮᱴ ᱡᱩᱞᱟᱭ ᱕ , ᱒᱐᱑᱙ ᱨᱮ ᱯᱩᱭᱞᱩ ᱫᱷᱟᱣ ᱥᱚᱸᱥᱚᱫ ᱨᱮ  ᱥᱚᱫᱚᱨ ᱞᱮᱫᱼᱟ ᱾.

 ᱨᱟᱡᱟᱹᱨᱤ ᱵᱟᱦᱨᱮ ᱡᱤᱭᱚᱱ 
ᱱᱤᱨᱢᱚᱞᱟ ᱥᱤᱛᱷᱟᱨᱚᱢᱚᱱ ᱞᱚᱱᱰᱚᱱ ᱨᱮᱱᱟᱜ ᱨᱮᱡᱮᱱᱴ ᱥᱴᱨᱤᱴ ᱨᱮ ᱦᱟᱵᱤᱴᱟᱴ(ᱳᱲᱟᱜ ᱥᱟᱡᱟᱣ ᱥᱴᱳᱨ) ᱨᱮᱱᱟᱜ ᱥᱮᱞᱥ ᱯᱚᱨᱥᱚᱱ ᱞᱮᱠᱟ ᱪᱟᱹᱠᱨᱤ ᱠᱟᱱ ᱛᱟᱦᱮᱸᱫ ᱾  ᱭᱩ ᱠᱮ ᱨᱮ ᱟᱡ ᱮᱜᱨᱤ ᱠᱚᱞᱪᱚᱨᱟᱞ ᱤᱱᱡᱤᱱᱤᱭᱚᱨᱥ ᱟᱥᱳᱥᱤᱭᱮᱥᱚᱱ ᱞᱟᱹᱜᱤᱫ ᱟᱥᱤᱥᱴᱟᱱᱴ ᱞᱮᱠᱟᱭ ᱠᱟᱹᱢᱤ ᱟᱠᱟᱫᱼᱟ ᱾ᱵᱤᱵᱤᱥᱤ ᱣᱟᱨᱞᱰ ᱥᱚᱨᱵᱷᱤᱥ ᱞᱟᱹᱜᱤᱫ ᱟᱡ ᱥᱤᱱᱤᱭᱚᱨ ᱢᱮᱱᱮᱡᱚᱨ  ᱞᱮᱠᱟᱛᱮ ᱦᱚᱸᱭ ᱠᱟᱹᱢᱤ ᱟᱠᱟᱫᱼᱟ ᱾..

᱒᱐᱑᱗ ᱨᱮ ᱟᱡ ᱡᱟᱹᱛᱤᱭᱟᱹᱨᱤ ᱛᱤᱨᱞᱟᱹ ᱠᱚᱢᱤᱥᱚᱱ ᱨᱤᱱᱤᱡ ᱥᱚᱦᱮᱫᱤᱭᱟᱹ ᱞᱮᱠᱟᱛᱮ ᱦᱚᱸᱭ ᱛᱟᱦᱮᱸ ᱠᱟᱱᱟ  ᱾ ᱒᱐᱑᱗ ᱨᱮ ᱟᱡ ᱦᱟᱭᱫᱨᱟᱵᱟᱫ ᱨᱮᱱᱟᱜ  ᱵᱩᱱᱤᱭᱟᱹᱫᱤ ᱫᱤᱥᱟᱹ ᱩᱫᱩᱜᱤᱡ ᱮ ᱛᱟᱦᱮᱸ ᱠᱟᱱᱟ ᱾.

 ᱥᱟᱹᱠᱭᱟᱹᱛ 

 ᱟᱨᱦᱚᱸ ᱧᱮᱞ ᱢᱮ 

 ᱛᱤᱨᱞᱟᱹ ᱨᱩᱠᱷᱤᱭᱟᱹ ᱢᱚᱱᱛᱨᱤ ᱠᱚᱣᱟᱜ ᱛᱟᱹᱞᱠᱟ
 ᱛᱤᱨᱞᱟᱹ ᱠᱟᱹᱣᱰᱤ ᱢᱚᱱᱛᱨᱤ ᱠᱚᱣᱟᱜ ᱞᱤᱥᱴᱤ
 ᱵᱟᱦᱨᱮ ᱡᱚᱱᱚᱲ 

 Elections.in – Nirmala Sitharaman Biography

|-

|-

|-

|-

ᱛᱷᱚᱠ:ᱡᱤᱭᱚᱱ